Matti Päts

Matti Päts (10. aprill 1933 – 14. november 2024) oli eesti riigiametnik ja poliitik. 

Ta oli Eesti Kongressi ja VII Riigikogu liige ja kuulus valimisliitu Isamaa. 2001. aastal esines ta Konservatiivide Klubi presidendikandidaadina 2001. aasta Eesti presidendivalimistel, kuid ametlikult teda kandidaadiks ei esitatud. 

Alates 28. oktoobrist 1992 kuni 31. märtsini 2015 oli ta  Patendiameti peadirektor. 

1940. aastal küüditati ta koos perega Baškiiriasse Ufasse ning pärast vanemate vahistamist paigutati ta lastekodusse. Ta õppis Ufa 44. keskkoolis. Pärast ema vangist vabanemist õnnestus neil Eestisse tagasi pöörduda. Ta lõpetas 1952. aastal Tallinna 2. keskkooli ja töötas tehases Volta. 1954. aastal astus Tallinna Polütehnilisse Instituuti, mille lõpetas 1959. aastal energeetikuna. Töötas ta lühikest aega meistrina tehases Teras, seejärel insenerina Eesti Energias.Neli asja, millega Matti Päts võiks kiidelda, Õhtuleht, 19. juuli 2001 1973. aastal lõpetas Päts kaugõppes Moskva Patendiinstituudi.Matti Päts: Manifest on ilus dokument, Pärnu Postimees, 23. veebruar 2018

Matti Päts oli Viktor Pätsi poeg ja Konstantin Pätsi pojapoeg. On maetud Metsakalmistule, perekonna rahulasse. 

Tunnustus
 2000 Valgetähe III klassi teenetemärk

 Viited 

Kategooria:Eesti riigiametnikud
Kategooria:Eesti Kongressi liikmed
Kategooria:VII Riigikogu liikmed
Kategooria:Tallinna Reaalkooli vilistlased
Kategooria:Tallinna Tehnikaülikooli vilistlased
Kategooria:Valgetähe III klassi teenetemärgi kavalerid
Kategooria:Konstantin Päts
Kategooria:Metsakalmistule maetud
Kategooria:Sündinud 1933
Kategooria:Surnud 2024